Համլետ Պետրոսյանը նկատեց, որ ունենք շատ արժեքավոր պատմամշակութային հուշարձաններ, որոնք ամբողջությամբ անտեսված են. «Հայաստանի այն հուշարձանները, օրինակ Գառնին, որը շատ այցելություն ունի, լուրջ գումարներ է բերում, գուրգուրում են: Բայց ունենք հուշարձաններ, որոնք իրենց արժեքով, էսթետիկայով ամենևին չեն զիջում Գառնիին, բայց համարյա այցելու չունեն, հետևաբար պետական կառույցներն այդքան էլ ուշադիր չեն: Սա բնական է, որովհետև մշակույթի նախարարությունը, համապատասխան կառույցներն որպես այդ դաշտի պատասխանատու՝ վերաբերում են որպես իրենց սեփականություն և հակված են ավելի շատ օգտագործել այն համալիրները, որոնք եկամուտ են բերում, բարեկարգ են: Բայց համարյա ամեն գյուղում ունենք երկու-երեք հուշարձան, որոնք ողբալի վիճակում են»,- ասաց նա: